ออมสินยันไม่เลิกขายสลากเพิ่มทางเลือกให้ผู้ฝากเงิน
ออมสินปัดไม่คิดชะลอออกสลากเพราะคนยังนิยมสูง ล่าสุดพอร์ตสลากแตะ 9 แสนล้าน
5 ก.ย. 2560

ออมสินปัดไม่คิดชะลอออกสลากเพราะคนยังนิยมสูง ล่าสุดพอร์ตสลากแตะ 9 แสนล้านนายชาติชาย พยุหนาวีชัย ผู้อำนวยการธนาคารออมสิน เปิดเผยว่า ธนาคารออมสินยังคงมีนโยบายจำหน่ายสลากออมสินอย่างต่อเนื่อง เพราะยังมีประชาชนส่วนหนึ่งนิยมออมเงินผ่านการซื้อสลาก แม้ว่าต้นทุนการจำหน่ายสลากจะอยู่ที่ 2-3% สูงกว่าการออกเงินฝากปกติ แต่ธนาคารถือว่าเป็นส่วนของกิจการที่ทำเพื่อสังคม ซึ่งธนาคารจะใช้วิธีการออกสลากใหม่ เพื่อทดแทนสลากที่ครบกำหนดไถ่ถอน และยืนยันว่ายังไม่มีแผนจะชะลอการออกสลากใหม่ แม้ปัจจุบันพอร์ต สลากของธนาคารจะมีจำนวนมากถึง 9 แสนล้านบาทปัจจุบันธนาคารออกสลากออมสินพิเศษ 3 ปี จำหน่ายราคาหน่วยละ 50 บาท มีรางวัลที่ 1 จำนวน 3 รางวัล มูลค่ารางวัลละ 10 ล้านบาท รางวัลที่ 2 จำนวน 2 รางวัล มูลค่ารางวัลละ 1 ล้านบาท รางวัลที่ 3 มี 2 รางวัล มูลค่ารางวัลละ 2 หมื่นบาท รางวัลที่ 4 มี 5 รางวัล มูลค่ารางวัลละ 1 หมื่นบาท และรางวัลที่ 5 มี 10 รางวัล มูลค่ารางวัลละ 5,000 บาท"ธนาคารออกสลากเพิ่มตลอด แทบทุกเดือน เพราะมีคนชอบออมผ่านการซื้อสลาก แต่จะเป็นการออกทดแทนสลากเก่าที่ครบกำหนด" นายชาติชาย กล่าวทั้งนี้ การที่ประชาชนนิยมซื้อสลากออมสินเพราะให้ผลตอบแทนดี มีการ กระจายเงินรางวัลให้ผู้ซื้อได้มากกว่า